Mavlono Malik. Mavlono Malik (XV–XVI asr) – fors-tojik tilida ijod qilgan boxarzlik shoir. Nomi “Majolis un-nafois”ning uchinchi majlisida tilga olinadi.Alisher Navoiy Mavlono Malik oʻzini Malik Zavzan avlodidan hisoblashi, shu sababli “Malik” taxallusini tanlaganligi, oʻttiz yoshidan keyin sheʼr yoza boshlaganligi, yon-atrofdagilar uni hazil-mutoyiba qilib, “Maliki gov” (mol) deb atashlari haqida maʼlumot beradi. “Majolis un-nafois”da uning quyidagi bayti keltirilgan:Sad qissa gar zi Layliyu Majnun rivoyat ast, Movu hadisi ishqi tu, inho hikoyat ast.